

Vasaras kauss-2012

„ Saules mednieks ”

Nolikums.

Sacensību laiks- 30.06.2012.

Sacensību vieta- Alojas novads, Alojā, Alojas mednieku kluba šautuve „ Reišmalīši”

Sacensības organizē- Alojas mednieku klubs.

Sacensību mērķis- Popularizēt medību sporta šaušanu. Popularizēt Alojas pilsētas un novada vārdu. Iesaistīt pēc iespējas vairāk mednieku, kas reti vai nekad nav piedalījušies publiskajās šaušanas sacensībās. Noskaidrot labāko mednieku klubu komandu un individuālos šāvējus.

Dalībnieku pieteikšanās – Meistaru grupas dalībniekiem līdz 25. jūnijam e-pasts [leter@apollo.lv](mailto:leter@apollo.lv) vai pa telefonu 29455304. Amatieru grupas dalībnieki sacensību dienā līdz 9:20

Sacensību sākums- Reģistrācija no 8:40-9:20 Sacensību sākums 9:30 AM

Sacensību dalībnieki - ikviena persona, kas ir samaksājusi sacensību dalības maksu, apguvusi nepieciešamās iemaņas pareizi rīkoties ar ieroci un atbilst normatīvo aktu prasībām par vecuma ierobežojumu. Tie dalībnieki, kuriem nav ieroča glabāšanas un nēsāšanas atļauja, drīkst piedalīties sacensībās, ja galvotājam ir šāda atļauja un šaušanas laikā galvotājs atrodas blakus šāvējam uz šaušanas līnijas un atbild par šāvēja rīcību un šaušanas drošu norisi.

Sacensības notiek- starp individuālajiem dalībniekiem un komandām. Komandu sastāvs-3 cilvēki. Dalībniekiem aizliegts piedalīties vairākās komandās vienās sacensībās. Sacensību dalībnieki tiek iedalīti meistaru grupā un amatieru grupā.

Meistaru grupā -tiek iekļauti dalībnieki, kas divu iepriekšējo kalendāro gadu laikā šaušanas disciplīnā SK-35 ir izpildijuši I sporta klases, sporta meistara kandidāta vai sporta meistara kvalifikācijas ieskaites normatīvus.

Amatieru grupā - tiek iekļauti dalībnieki, kas divu iepriekšējo kalendāro gadu laikā šaušanas disciplīnā SK-35 ir izpildījuši II sporta klases vai III sporta klases kvalifikācijas ieskaites normatīvus, kā arī visi citi. Ja amatieru grupas dalībnieka izpildīto pamatsēriju rezultātu summa ir atbilstoša sacensību turpināšanai finālā meistaru grupā, viņš var turpināt sacensības, saņemot vērtējumu gan amatieru, gan meistaru grupas rezultātu tabulā . Amatieru grupas dalībniekam ir tiesības pieteikties meistaru grupā, tādejādi atsakoties sacensties amatieru grupā. Dalībnieki pie reģistrācijas paši iedala sevi vienai vai otrai grupai. Sacensību rīkotājam ir tiesības iedalīt dalībnieku pēc piederības vienai vai otrai grupai.

Šaušanas disciplīnas - Alojas ātršaušana. 40m, 30 sekundes

Skrejošā mežacūka 35m

Alojas traps.

Skrejošais alnis 100m,(SK 100) - Prezentācijas sacensības

Elektroniskais mērķis. Šāvienu skaits - Alojas ātršaušana - 5 šāvieni .

Skrejošā mežacūka (SK-35) - Meistaru grupai 20 šāvieni+fināls.

Amatieru grupai 20 šāvieni +fināls.

Alojas traps - 25 mērķi + fināls. (Maksimāli 3\* 25 )

Skrejošais alnis (SK-100) – 10 šāvieni. ( Maksimāli 3\* 10 )

Sacensību programma – Dalībnieku reģistrācijas laikā tiek izlozēti individuālo dalībnieku dalības numuri, ar kuriem dalībnieki startē šaušanas disciplīnās. Disciplīna Alojas ātršaušana notiek kārtas numuru secībā. Pārējās disciplīnās šaušanas kārtība notiek brīvā secībā ar pieteikšanos pie laukuma tiesneša. Pēc ātršaušanas paralēli SK-35 notiek SK-100 un Alojas traps. Par dalībnieka drošības noteikumu zināšanu un prasmi rīkoties ar ieroci ir atbildīgs pats sacensību dalībnieks, kas ir apliecināts ar parakstu šautuves reģistrācijas žurnālā.

1. Alojas ātršaušana - dalībnieks sagatavo 5 patronas, kas ir lādētas ar vienu lodi ( izņemot apaļās sfēriskās lodes ) un pēc tiesneša komandas veic 5 šāvienus 30 sekundēs. Mērķis SC 36-5. Ieroči gludstobra, kalibrs nav lielāks par 12.Tēmēšanas palīgierīces ,kas tiek atļautas medībās pēc Latvijas likumdošanas, izņemot optiskos tērmēkļus, kuriem ir divi neatkarīgi regulējami tēmēšanas stabiņi. Dalībnieks drīkst ielādēt 2 patronas patrontelpā. Automātiskajos šaujamieročos nevairāk kā 3 patronas.Disciplīnu izpilda 3 dalībnieki vienlaicīgi. Tiek dalīts meistaru un amatieru grupās. Vērtēšana - individuālajā un komandu konkurencē. Atsevišķi netiek godalgotas 1.-3. vietas ieguvēji, bet punkti tiek summēti pie disciplīnas ( SK-35 ) kopvērtējumā.

2. Skrejošā mežacūka ( SK-35 ) – dalībnieks sagatavo 10 patronas, kas lādētas ar vienu lodi (izņemot apaļās sfēriskās lodes ) un pēc tiesneša komandas veic 10 šāvienus pa skrejošu mērķi CK36-12: CL36-12. Ieroči gludstobra, kalibrs nav lielāks par 12. Patrontelpā ielādē vienu patronu. Tēmēšanas palīgierīces, kas tiek atļautas medībās pēc Latvijas likumdošanas, izņemot optiskos tērmēkļus, kuriem ir divi neatkarīgi regulējami tēmēšanas stabiņi. Var veikt tukšo treniņu vai pilno treniņu pirms sērijas. Pēc dalībnieka sagatavošanās startam dalībnieks prasa komandu „DOD”, pēc kuras mērķis sāk kustību no labās uz kreiso pusi. Tālāk bez atsevišķas komandas ar 8-12 sekunžu intervālu tiek padots mērķis līdz sērijas beigām. Ieplecot drīkst sākt, tiklīdz mērķis parādās skrējiena logā. Disciplīna tiek rīkota, ievērojot sacensību noteikumus ( SK-35 ). Tiek dalīts meistaru un amatieru grupās. Vērtēšana – individuālajā un komandu konkurencē. Pamatsacensību punkti tiek summēti pie fināla rezultātiem finālistiem. Fināla 8 dalībnieki izpilda vienu sēriju apgrieztā secībā. Godalgo 1.-3. vietas ieguvējus. Fināla strīdu gadijumā tiek pāršauta visa sērija. Komandas tiek vērtētas pēc komandu dalībnieku kopējo punktu summas. Individuālajā vērtējumā pēc dalībnieka punktu summas.

3. Alojas traps – tiek padoti 25 mērķi, kas lido šāvējam nezināmā virzienā. Ieroči gludstobra. Munīcija ne smagāka kā 28 g maksimālais skrošu diametrs 2,5mm. Vienlaikus disciplīnu izpilda 5 dalībnieki. Disciplīna tiek izpildīta ar ieplecošanu, ielādējot divas patronas. Maksimālais sēriju skaits 3. Finālā iekļūst viena no trim labākajām dalībnieka sērijām. Dalības maksa par disciplīnas pirmo sēriju 4,50ls un par katru nākamo 3,50ls. Munīcija cenā nav iekļauta. Vērtēšana – individuālajā konkurencē ieskaita labākās sērijas rezultātu. Finālā 8 dalībnieki izpilda vienu sēriju (25 mērķi). Fināla strīdi tiek pāršauti ar vienu patronu līdz pirmajai kļūdai. Godalgo 1.-3. vietas ieguvējus. Vērtējums individuālajā disciplīnā. Netiek dalīts meistaru un amatieru grupās.

4. Skrejošais alnis ( SK-100 ) - dalībnieks sagatavo desmit PILNAPVALKA patronas, kas atļautas medībās un šautuvē un pēc tiesneša komandas veic 10 šāvienus pa skrejošu aļņa siluetu, kas ir aprīkots ar elektronisku mērķi. Pie šāvēja atrodas monitors, kas parāda katra šāviena rezultātu. Ieroči vītņstobra, kuru kalibrs ir 222 Remington (5,68mm) un lielāks un kas atbilst Latvijas Republikas normatīvo aktu prasībām. Tēmēkļi bez ierobežojumiem. Obligāti jālieto dzirdes aizsarglīdzekļi. Var veikt tukšo treniņu vai pilno treniņu pirms sērijas. Pēc dalībnieka sagatavošanās startam dalībnieks prasa komandu „DOD”, pēc kuras mērķis sāk kustību no labās uz kreiso pusi. Tālāk bez atsevišķas komandas ar 8-12 sekunžu intervālu tiek padots mērķis līdz sērijas beigām. Ieplecot drīkst sākt, tiklīdz mērķis parādās skrējiena logā. Maksimālais sēriju skaits 3. Vērtē dalībnieka labākās sērijas rezultātu. Dalības maksa par disciplīnas pirmo sēriju 4,50ls un par katru nākamo 3,50ls. Munīcija cenā nav iekļauta. Tiesnesim ir tiesības pārbaudīt munīciju pirms disciplīnas izpildes. Neatbilstošas medību vai sporta pilnapvalka munīcijas gadījumā dalībnieks netiek pielaists pie šaušanas elektroniskā mērķa ilgmūžības dēļ. Lūgums uzņemt ar sapratni iepriekš rakstīto attiecībā uz munīcijas ierobežojumiem šai disciplīnai. Netiek dalīts meistaru un amatieru grupās. Vērtēšana – individuālajā konkurencē ( SK-100 ) ieskaita labākās sērijas rezultātu. Fināls nav. Godalgo 1.-3. vietas ieguvējus. Vienādu rezultātu gadījumā notiek pāršaušana-4 šāvieni.

Apbalvošana – Godalgoto vietu ieguvēji tiek apbalvoti ar Alojas mednieku kluba kausiem, diplomiem, medaļām, dāvanu kartēm un specbalvām. Stimulbalva pirmajam šāvējam no … . Pēc apbalvošanas tiek izlozēta dāvanu karte 50 LVL vērtībā.

Dalības maksa – Startējot kopvērtējuma individuālajā un komandu vērtējuma pamat- disciplīnās (Alojas ātršaušana un skrejošā mežacūka 35m), munīcija cenā nav iekļauta– 10ls Alojas traps – 4,50 LVL pirmā sērija, bet katra nākamā 3,50 LVL Skrejošais alnis 100m – 4,50 LVL pirmā sērija, bet katra nākamā 3,50 LVL . Alojas mednieku kluba biedri nemaksā sacensību dalības maksu. Visi iegūtie līdzekļi tiks izmantoti sacensību organizēšanai.

Protesti – pieņem rakstveidā no komandas pārstāvja vai individuālā dalībnieka, iemaksājot 50 lvl , ne vēlāk kā 10 minūtes pēc iepriekšējo rezultātu paziņošanas. Ja protestu apmierina, tad nauda tiek atmaksāta, ja ne – nauda paliek sacensību balvu fondā.

Informācija – Vēdara labsajūtai darbosies bufete. Treniņus pirms sacensībām saskaņot iepriekš ar V.Streļķi (tel. 29427623 ) un A.Rumbergu (tel. 29455304 ) Paralēli „Vasaras kausam-2012”, pateicoties Alojas novada domes atbalstam, pirmo reizi notiek „ Alojas novada kauss-2012” pirmais posms, kas ir novada medniekiem, kur atsevišķa dalības maksa netiek iekasēta.

Alojas mednieku kluba priekšsēdētājs: Aigars Rumbergs